SET ผันผวน เลือกเก็บ 14 บจ.กำไรโต-ปันผลสวย
นักวิเคราะห์มองดัชนีหุ้นไทยวันนี้ปันผวน และอยู่ในแนวโน้มพักฐานต่อเนื่องจากวานนี้ เนื่องจากตลาดยังไม่มีปัจจัยบวกใหม่ที่ชัดเจน ประกอบกับนักลงทุนยังไม่แน่ใจต่อทิศทาง Fund Flow ของนักลงทุนต่างชาติ การลงทุนยังเน้นกลุ่มที่แนวโน้มผลประกอบการดี และให้ปันผลสูงเป็นหลัก
16 ก.พ. 2560

ข่าวหุ้นธุรกิจออนไลน์ รายงาน เช้านี้ ณ เวลา 9.18 น. ค่าเงินบาทอยู่ที่ 35.00 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น โดยได้รับแรงหนุนจากดัชนีหลักทั้ง 3 ในตลาดหุ้นนิวยอร์กที่ทำสถิติปิดที่ระดับสูงสุดติดต่อกันเป็นวันที่ 5 ขานรับประธานาธิบดีโดนัลด์ ทรัมป์ ที่ให้คำมั่นว่าจะดำเนินการปรับลดภาษีและลดกฎระเบียบในภาคอุตสาหกรรม
นักวิเคราะห์มองดัชนีหุ้นไทยวันนี้ปันผวน และอยู่ในแนวโน้มพักฐานต่อเนื่องจากวานนี้ เนื่องจากตลาดยังไม่มีปัจจัยบวกใหม่ที่ชัดเจน ประกอบกับนักลงทุนยังไม่แน่ใจต่อทิศทาง Fund Flow ของนักลงทุนต่างชาติ การลงทุนยังเน้นกลุ่มที่แนวโน้มผลประกอบการดี และให้ปันผลสูงเป็นหลัก หุ้นเด่นเลือก TOP-BCP-PTT-ASK-TMT-TOP-LPN-SPRC-KTB-KKP-AOT-BIG-IVL และ KCE
 
บล.ธนชาต ระบุในบทวิเคราะห์ (16 ก.พ.) ว่า ยังมอง SET อยู่ในแนวโน้ม “พักฐาน” ต่อเนื่องจากเมื่อวานนี้ กรอบ 1,560-1,576 จุด แต่ยังลุ้นการปรับขึ้นระยะสัปดาห์เหมือนเดิม ด้วยปัจจัยสนับสนุนจาก 1) ผลทางฤดูกาลที่ SET มีโอกาสปรับขึ้น 80-90% ในช่วงเดือน ก.พ.-เม.ย. 2) AOT มีจังหวะ  Rebound หลังกรมธนารักษ์ จะเก็บค่าเช่าในรูปแบบ Revenue sharing เหมือนเดิม 3) Consensus มีการปรับประมาณการกำไรบริษัทจดทะเบียนต่อเนื่อง (ดูรายงาน The Revision วันที่ 15 ก.พ.)
แนะนำ “ซื้อ” yield plays + earnings plays 1) Yield plays แนะนำ “ซื้อ” KKP และ KTB
2) Earnings plays: แนะนำ “ซื้อ” PTTGC PLANB และ SPRC และ “ซื้อ” KCE ราคาหุ้นที่ปรับลดลงกว่า 20% สะท้อนต้นทุน Copper Foil ที่ปรับสูงขึ้นไปแล้ว และเป็นโอกาส “ซื้อ” จาก 1) กำลังการผลิตปีนี้ หนุนกำไรโต 26-33% ปี 2017-18 2) ความต้องการแผง PCB สำหรับอุตฯ รถยนต์ยังเติบโตสูง และ 3) ราคาหุ้นมีจังหวะ Rebound
 
บล.กรุงศรี ระบุในบทวิเคราะห์ (16 ก.พ.) กลับมามีมุมมองเป็นกลาง คาด SET จะยังเคลื่อนไหวผันผวนในกรอบจำกัดเนื่องจากตลาดยังไม่มีปัจจัยบวกใหม่ที่ชัดเจน ประกอบกับนักลงทุนยังไม่แน่ใจกับทิศทาง Fund Flow ของนักลงทุนต่างชาติหลังจากที่แรงขายเพิ่มขึ้นต่อเนื่องสวนทางกับค่าเงินบาทที่แข็งค่า ดังนั้นกลยุทธ์ในช่วงนี้จึงเน้นเป็นการ Selective หุ้นที่มีปัจจัยบวกเฉพาะตัว อย่างกลุ่มที่คาดว่าจะประกาศงบปี 2016 ออกมาดี อาทิ BCP (ประกาศงบ 16 ก.พ.), PTT(ประกาศงบ 17 ก.พ.) และกลุ่มที่มีการจ่ายเงินปันผลและให้ Dividend Yield ในระดับที่น่าสนใจ อาทิ ASK TMT TOP LPN SPRC KTB และ KKP ส่วนกรณี AOT คาดตลาดน่าจะคลายกังวลหลังจากที่ AOT ออกมาระบุการเก็บค่าเช่าของกรมธนารักษ์ไม่ได้มากเหมือนกับที่ตลาดวิตก
กลยุทธ์การลงทุนวันนี้ : Selective Buy
หุ้นเก็งกำไรระยะสั้น : BIG (ซื้อ/เป้า 7.00 บาท) เก็งกำไรงบไตรมาส 4/16 ทำสถิติสูงสุดเป็นประวัติการณ์ ขานรับยอดขายกล้องพุ่งทำสถิติสูงสุดใหม่, IVL (ซื้อ /เป้า 38.00 บาท) มี Upside หากสหรัฐลดภาษี คาดทุกๆ 5% ที่สหรัฐลดภาษีจะเพิ่มกำไรให้กับ IVL ประมาณ 3-5%
 
บล.แอพเพิล เวลธ์ ระบุในบทวิเคราะห์ (16 ก.พ.) ว่า ภาวะการซื้อขายวานนี้ผันผวนตามการปรับขึ้นลงของ AOT หลังจากมีความไม่ชัดเจนเกี่ยวกับวิธีคิดค่าเช่าใหม่ของกรมธนารักษ์ ล่าสุดทาง AOT อยู่ระหว่างหาบทสรุปดังกล่าว ซึ่งการปรับค่าเช่าอาจจะไม่สูงมากอย่างที่เป็นข่าวในสื่อ ขณะที่ผลประกอบการ TOP ไตรมาส 4/59 กำไรสุทธิ 5.8 พันล้านบาท ดีกว่าคาดการณ์ Consensus +52%